CELEX: 52001PC0052
Language: fi
Date: 2001-01-31
Title: Ehdotus: neuvoston päätos Euroopan yhteisöjen ja niiden jäsenvaltioiden sekä Slovenian tasavallan välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta EY:n ja Slovenian assosiaationeuvostossa päätettävän neuvoaantavan sekakomitean perustamisesta

Avis juridique important

|

52001PC0052

Ehdotus: neuvoston päätos Euroopan yhteisöjen ja niiden jäsenvaltioiden sekä Slovenian tasavallan välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta EY:n ja Slovenian assosiaationeuvostossa päätettävän neuvoaantavan sekakomitean perustamisesta  /* KOM/2001/0052 lopull. */  

Ehdotus: NEUVOSTON PÄÄTÖS Euroopan yhteisöjen ja niiden jäsenvaltioiden sekä Slovenian tasavallan välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta EY:n ja Slovenian assosiaationeuvostossa päätettävän neuvoa-antavan sekakomitean perustamisesta(komission esittämä)PERUSTELUTHelmikuun 1. päivänä 1999 voimaan tulleen Euroopan yhteisöjen ja niiden jäsenvaltioiden sekä Slovenian tasavallan välisestä assosiaatiosta tehdyn Eurooppa-sopimuksen 115 artiklassa määrätään, että assosiaationeuvosto voi päättää perustaa muita erityisiä komiteoita tai elimiä avustamaan sitä sen tehtävissä.Eurooppa-sopimuksen 115 artiklaa koskevassa yhteisessä julistuksessa n:o 17 sovittiin, että assosiaationeuvosto tarkastelee sopimuksen 115 artiklan mukaisesti neuvoa-antavan toimielimen perustamista, joka muodostuisi Euroopan unionin talous- ja sosiaalikomitean jäsenistä sekä vastaavista Slovenian osapuolista.Komissio ehdottaa sen vuoksi, että assosiaationeuvosto perustaa molempien sopimuspuolten talouselämän ja työmarkkinoiden eturyhmiä edustavan neuvoa-antavan sekakomitean sen suuren kiinnostuksen perusteella, jota kummankin sopimuspuolen työmarkkinaosapuolet ovat osoittaneet ja joita on yhteisön puolesta edustanut talous- ja sosiaalikomitea sekä Slovenian tasavallan puolesta Slovenian talouselämän ja työmarkkinoiden osapuolet.Ehdotetun neuvoa-antavan sekakomitean on tarkoitus olla vuoropuhelufoorumina kummankin sopimuspuolen työmarkkinaosapuolille. Se olisi hyödyllistä Slovenian työmarkkinaosapuolille, jotka tutustuvat talous- ja sosiaalikomiteassa harjoitettuun kuulemismenettelyyn sekä Euroopan unionissa tapahtuvaan työmarkkinaosapuolten väliseen vuoropuheluun yleensä. Se olisi myös hyödyllistä Euroopan unionin työmarkkinaosapuolille, jotka tutustuvat Slovenian tasavallassa toteutettavien talous- ja yhteiskuntarakenteiden uudistusten sosiaaliseen ulottuvuuteen. Assosiaationeuvosto voi myös kuulla ehdotettua neuvoa-antavaa sekakomiteaa, ennen kuin se päättää selvästi yhteiskunnallisista asioista. Komitean kuuleminen on kuitenkin täysin assosiaationeuvoston harkinnassa.Ehdotetun neuvoa-antavan sekakomitean perustamisella ei ole rahoitusvaikutuksia yhteisön talousarvioon, koska Slovenian osallistujat vastaavat omista kuluistaan ja yhteisön kulut katetaan talous- ja sosiaalikomitean talousarviosta.Ohessa on edellä mainitun Eurooppa-sopimuksen tekemisestä 21. joulukuuta 1998 tehdyn neuvoston ja komission päätöksen 2 artiklan 1 kohdan mukainen ehdotus neuvoston päätökseksi assosiaationeuvostossa vahvistettavasta yhteisön kannasta.Ehdotus: NEUVOSTON PÄÄTÖS Euroopan yhteisöjen ja niiden jäsenvaltioiden sekä Slovenian tasavallan välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta EY:n ja Slovenian assosiaationeuvostossa päätettävän neuvoa-antavan sekakomitean perustamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen, Euroopan hiili- ja teräsyhteisön perustamissopimuksen ja Euroopan atomienergiayhteisön (Euratom) perustamissopimuksen,ottaa erityisesti huomioon Euroopan yhteisön perustamissopimuksen 300 artiklan 2 kohdan toisen ja kolmannen alakohdan,ottaa huomioon Eurooppa-sopimuksen tekemisestä Euroopan yhteisöjen ja niiden jäsenvaltioiden sekä Slovenian tasavallan välisestä assosioinnista 21 päivänä joulukuuta 1998 tehdyn neuvoston ja komission päätöksen 2 artiklan 1 kohdan,ottaa huomioon komission ehdotuksen [1],[1]  EYVL Csekä katsoo seuraavaa:(1) Edellä mainitun Eurooppa-sopimuksen 115 artiklassa määrätään, että assosiaationeuvosto voi päättää erityisten komiteoiden tai elinten perustamisesta avustamaan sitä sen tehtävissä.(2) Euroopan unionin ja Slovenian tasavallan talouselämän ja työmarkkinoiden eturyhmien vuoropuhelulla voidaan vaikuttaa paljon Eurooppa-sopimuksen täytäntöönpanoon kokonaisuudessaan.(3) Vaikuttaa aiheelliselta, että tällainen yhteistyö tapahtuisi Euroopan yhteisöjen talous- ja sosiaalikomitean jäsenten ja Slovenian tasavallan talouselämän ja työmarkkinoiden osapuolten välillä,ON PÄÄTTÄNYT SEURAAVAA:Euroopan yhteisöjen ja niiden jäsenvaltioiden sekä Slovenian tasavallan välisellä Eurooppa-sopimuksella perustetussa assosiaationeuvostossa vahvistettavan yhteisön kannan, joka koskee neuvoa-antavan sekakomitean perustamista, on perustuttava kyseisen assosiaationeuvoston päätösluonnokseen, joka on tämän päätöksen liitteenä.Tehty BrysselissäNeuvoston puolestaPuheenjohtajaLIITELuonnos:EUROOPAN YHTEISÖJEN JA NIIDEN JÄSENVALTIOIDEN SEKÄ SLOVENIAN TASAVALLAN ASSOSIAATIONEUVOSTON PÄÄTÖS N:o ...../00,tehtyassosiaationeuvoston työjärjestyksen vahvistamisesta tehdyn päätöksen N:o 1/99 muuttamisesta perustamalla neuvoa-antava sekakomiteaASSOSIAATIONEUVOSTO, jokaottaa huomioon Eurooppa-sopimuksen Euroopan yhteisöjen ja niiden jäsenvaltioiden sekä Slovenian tasavallan välisestä assosiaatiosta ja erityisesti sen 115 artiklan,sekä katsoo, ettäEuroopan unionin ja Slovenian tasavallan talouselämän ja työmarkkinoiden eturyhmien vuoropuhelulla ja yhteistyöllä voidaan vaikuttaa paljon Euroopan unionin ja Slovenian välisten suhteiden kehitykseen,vaikuttaa aiheelliselta, että tällainen Euroopan yhteisöjen talous- ja sosiaalikomitean jäsenten ja Slovenian tasavallan talouselämän ja työmarkkinoiden osapuolten välinen yhteistyö toteutetaan perustamalla neuvoa-antava sekakomitea,tämä tarkoittaa sitä, että päätöksellä N:o 1/99 vahvistettua assosiaationeuvoston työjärjestystä on muutettava sen mukaisesti,ON TEHNYT SEURAAVAN PÄÄTÖKSEN:1 artiklaLisätään assosiaationeuvoston työjärjestykseen seuraavat määräykset:"15 artiklaNeuvoa-antava sekakomiteaPerustetaan neuvoa-antava sekakomitea, jonka tehtävänä on edistää vuoropuhelua ja yhteistyötä Euroopan unionin ja Slovenian tasavallan talouselämän ja työmarkkinoiden eturyhmien välillä. Tällainen vuoropuhelu ja yhteistyö käsittää Euroopan unionin ja Slovenian tasavallan suhteiden kaikki taloudelliset ja sosiaaliset näkökohdat sellaisina kuin ne ilmenevät Eurooppa-sopimuksen täytäntöönpanon yhteydessä. Neuvoa-antava sekakomitea ilmaisee kantansa näiden alojen kysymyksistä.16 artiklaNeuvoa-antava sekakomitea muodostuu neljästä Euroopan yhteisöjen talous- ja sosiaalikomitean sekä neljästä Slovenian tasavallan talouselämän ja työmarkkinoiden eturyhmien edustajasta.Neuvoa-antava sekakomitea toimii omasta aloitteestaan tai kun assosiaationeuvosto kuulee sitä.Neuvoa-antavan sekakomitean jäsenet valitaan sen varmistamiseksi, että komiteassa tulevat huomioon otetuiksi mahdollisimman tarkasti Euroopan unionin ja Slovenian tasavallan eri talouselämän ja työmarkkinoiden eturyhmät.Neuvoa-antavan sekakomitean puheenjohtajina toimivat Euroopan yhteisöjen talous- ja sosiaalikomitean jäsen sekä Slovenian jäsen.Neuvoa-antava sekakomitea hyväksyy oman työjärjestyksensä.17 artiklaEuroopan yhteisöjen talous- ja sosiaalikomitea sekä Slovenian talouselämän ja työmarkkinoiden eturyhmät vastaavat kumpikin omista henkilöstö-, matka- ja oleskelukustannuksistaan sekä posti- ja televiestintäkuluistaan, jotka aiheutuvat niiden osallistumisesta komitean ja sen työryhmien kokouksiin.Talous- ja sosiaalikomitea vastaa kokousten tulkkausmenoista sekä asiakirjojen käännös- ja jäljentämiskustannuksista, lukuun ottamatta Slovenian menoja, jotka koskevat tulkkausta tai kääntämistä sloveenin kielelle/kielestä, ja joista vastaavat Slovenian talouselämän ja työmarkkinoiden eturyhmät.Muista kokousten järjestämiseen liittyvistä kustannuksista vastaa kokousten isäntänä toimiva sopimuspuoli.".2 artiklaTämä päätös tulee voimaan sitä päivää seuraavan toisen kuukauden ensimmäisenä päivänä, jona se on tehty.Tehty BrysselissäAssosiaationeuvoston puolesta        Puheenjohtaja